《送王给事》
明代·夏寅

一语回天事已难，朝居青琐暮蓝关。
冰霜夜结孤臣思，花柳春蓝逐客颜。
楚树荒凉三户县，越山重叠五溪蛮。
殊方本较长沙远，只是皇恩许便还。

作者简介：松江府华亭人，字正夫，一字时正，号止庵。正统十三年进士。除南京吏部主事，历郎中。成化初迁江西按察副使，官至山东右布政使。清直无党援，曾谓君子有三惜：此生不学，一可惜。此日闲过，二可惜。此身一败，三可惜。弘治初致仕。